User:Prithishraj100/sandbox

আমতা স্বপ্ন দেখার উজান গাঙ

স্থাপিত: ১লা জুলাই, ২০১৮ ঠিকানা: গ্রাম ও পোষ্ট- উদং, থানা- আমতা, জেলা- হাওড়া

ভারতের পশ্চিমবঙ্গের অন্যতম স্বেচ্ছাসেবী সংগঠন হাওড়ার 'আমতা স্বপ্ন দেখার উজান গাঙ'। শিক্ষায় স্বপ্নপূরণের লক্ষ্যে ২০১৮ সালে আমতার উদং গ্রামের দু'ই উদ্যোমী তরুণ পৃথ্বীশরাজ কুন্তী ও তাপস পালের পথচলা শুরু করে। সময় যত গড়িয়েছে এই স্বেচ্ছাসেবী সংগঠন তার কার্যের বহর ও পরিধি বৃদ্ধি করেছে। শিক্ষার পাশাপাশি স্বাস্থ্য, রক্তদান, পরিবেশ সচেতনতা ও সর্বোপরি সমাজের অসহায়, বুভুক্ষু, প্রান্তিক মানুষের পাশে দাঁড়ানোর লড়াই চালিয়ে যাচ্ছে এই সংগঠন। গ্রামীণ হাওড়ার লড়াকু পড়ুয়াদের নিয়ে বছরভর সংগঠনটি কাজ চালিয়ে যাচ্ছে। পড়ুয়াদের বিনামূল্যে বই, খাতা, শিক্ষাসামগ্রী প্রদান, তাদের জন্য ফ্রি-ল্যাব, ফ্রি - কেরিয়ার গাইডেন্স শিবির, মাধ্যমিক প্রস্তুতি শিবির, বুকব্যাঙ্ক সহ বিভিন্ন উদ্যোগ নিয়মিত নিয়ে চলে সংগঠনটি। হাওড়া জেলার পাশাপাশি সংগঠনটি জঙ্গলমহলের ঝাড়গ্রামের আদিবাসী অধ্যুষিত গ্রামে শিক্ষার আলো জ্বালানোর অঙ্গীকার নিয়ে 'বর্ণ পরিচয়' নামক অবৈতনিক পাঠশালা চালাচ্ছে। পাশাপাশি, জঙ্গলমহলের প্রত্যন্ত গ্রামের মানুষের লড়াইয়েও তারা সাথী হয়েছে। কোভিডকালে সংগঠনটি এক অনবদ্য ভূমিকা নিয়েছিল। মুমূর্ষু রোগীদের দ্বারে রাতদিন বিনামূল্যে অক্সিজেন পৌঁছে দেওয়া, খাদ্যসামগ্রী-জল পৌঁছে দেওয়া, হেল্পলাইন খুলে কোভিড আক্রান্তদের পাশে দাঁড়ানো, মাস্ক ভেন্ডিং মেশিন চালু করা, লাগাতার মাইক প্রচার সহ বিভিন্ন উদ্যোগ নিয়েছিল আমতার এই স্বেচ্ছাসেবী সংগঠন। কোভিডের পাশাপাশি আম্ফান, ইয়াস কিংবা আমতা-উদয়নারায়ণপুরের ভয়াবহ বন্যায় মানুষের পাশে দাঁড়িয়েছে সংগঠনটি। আম্ফান ও ইয়াস বিধ্বস্ত সুন্দরবনের ক্ষয়িষ্ণু দ্বীপ ঘোড়ামারার মানুষের পাশে দাঁড়ানোর পাশাপাশি ইয়াস বিধ্বস্ত হাওড়ার শ্যামপুর ও পূর্ব মেদিনীপুরের মায়াচরের মানুষের পাশে থাকতে অগ্রণী ভূমিকা নিয়েছিল সংগঠনটি। এর পাশাপাশি, রক্তদান নিয়েও সংগঠনটি বিভিন্ন কাজ চালিয়ে যাচ্ছে। বছরভর একাধিক রক্তদান শিবিরের আয়োজন করার পাশাপাশি মুমূর্ষু রোগীদের স্বার্থে ডোনারের ব্যবস্থা করা ও জঙ্গলমহলের প্রত্যন্ত গ্রামের মানুষকে রক্তদানে উৎসাহিত করার মহৎ উদ্যোগ নিয়েছে সংগঠনটি। পরিবেশ ও স্বাস্থ্য সচেতনতাও উল্লেখযোগ্য ভূমিকা পালন করে চলেছে এই সংগঠন। সংগঠনটি ইতিমধ্যেই পশ্চিমবঙ্গ সরকারের স্বীকৃতি পেয়েছে। পেয়েছে ভারত সরকারের স্বীকৃতি। এই বৃহৎ কর্মকান্ডকে কুর্নিশ জানিয়ে ইতিমধ্যেই 'স্বপ্ন দেখার উজান গাঙ'-কে সংবর্ধনা দিয়েছে হাওড়া, মেদিনীপুর সহ বিভিন্ন জায়গার বহু সংগঠন।

thumb https://swapnadekharujangang.in/]]